Autobuzele Otokar nu sunt singurele hurdubăi turcoaz care le dau bătăi de cap bucureştenilor! Tot mai mulţi locuitori ai Capitalei se plâng şi de cea mai recentă achiziţie a Primăriei, cele 400 de WC-uri ecologice marca Otokur, fabricate tot în Turcia.

„Mi s-a întâmplat să rămân blocat înăuntru, să fiu stropit cu apă clocotită, circuitele electronice sunt vai de capul lor, climatizarea funcţionează complet aleatoriu. Mi-e şi frică să intru în ele. Nişte bude de tot c*catul”, spune Aurel, vidanjor de mai bine de 25 de ani. „Cu alea de la Mergedes n-aveam asemenea probleme. Nici măcar cu alea galbene, Ikurus, de pe vremuri.”

„Eu nici măcar nu încap în WC-urile astea noi, trebuie să mă p*ş prin uşă. Treaba mare, dacă chiar nu mă pot abţine, o fac alături şi o arunc înăuntru cu praştia”, se plânge un bucureştean mai corpolent.

„Sunt provocări. Bucureştenii n-au înţeles mecanismul de tras apa. Nu e nicio problemă cu toaletele Otokur. Vă dau în judecată imediat ce reuşesc să ies de aici”, a precizat Gabi Firea.

